Diari Oficial de la Generalitat Valenciana


Sumari del DOGV 1774, del 04-05-1992 (1992/824644)

ACORD de 13 d'abril de 1992, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'Ajuntament d'Alfondeguilla.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   1774

Data del DOGV
:   04-05-1992

Secció del DOGV
:   ALTRES DISPOSICIONS

Número del document
:   1992/824644


Data del document
:   13-04-1992

Organisme emissor
:   Conselleria d'Administració Pública

Tipus de document
:   Acord

Acord de 13 d'abril de 1992, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'Ajuntament d'Alfondeguilla.  
El Govern Valencià en la reunió del dia 13 d'abril de 1992, de 1992, adoptà l'acord següent:  
L'Ajuntament d'Alfondeguilla, després de l'aprovació del projecte d'obres i el compliment de la resta de requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'obertura del carrer de l'Alquet i execució de zona verda.  
Aquesta declaració d'urgent ocupació es justifica pel fet que l'obra es troba inclosa en el Pla Províncial d'obres i Serveis per a 1992 de la Diputació Províncial de Castelló. Si l'Ajuntament d'Alfondeguilla no disposa dels terrenys no podrà executar l'estamentada obra dins de l'indicat pla i perdrà els beneficis econòmics corresponents, amb el consegüent perjudici per a l'erari municipal.  
Sotmès l?expedient a informació pública i notificat als interessats, s'han presentat al·legacions que han estat resoltes per acord plenari de l'ajuntament en sessió extraordinària de 5 de desembre de 1991.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, i fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l?Estatut d?autonomia de la Comunitat Valenciana, en relació amb l'article 25 de la Llei 5/1983, de 30 de desembre, de Govern Valencià, a proposta del Conseller d'administració Pública, el Govern Valencià,  
ACORDA  
Primer  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament d'Alfondeguilla per a l?execució del projecte d'obertura del carrer de l'Arquet i l?execució de zona verda.  
Llista de béns afectats:  
1. Titular; Sr. Francisco Centelles Centelles.  
Domicili: Generalíssim, 17.  
Població: Castell de Castells.  
Situació de l?immoble: av. de Betxí, número 2.  
Descripció: parcel·la de terreny amb la qualificació urbanística de sòl urbà la qual té serveis d'accés rodat, proveïment i evacuació d'aigües i subministrament d'energia elèctrica, encara que la parcel·la no té connectats aquests serveis; té pavimentada la calçada en la part que dóna a l'avinguda de Betxí, la qual disposa d'enllumenat públic. No té voreres ni rastells. Es tracta d'una parcel·la rústica, dedicada a treballs agrícoles, enclavada en el medi urbà pel desenvolupament urbanístic del nucli de població.  
Parcel·la cadastral núm. 3734925.  
Número fix d'imputació: 08007003X.  
Superfície: 118 metres quadrats.  
Situació jurídica: propietat de ple dret, lliure d'ocupants, inquilins i masovers.  
2. Titular: Sr. José i Sra. Asunción Manzana Centelles.  
Domicili: plaça de la Diputació, 1.  
Població: Alfondeguilla.  
Situació de l?immoble: av. de Betxí, número 4.  
Descripció: parcel·la de terreny amb la qualificació urbanística de sòl urbà, la qual té serveis d'accés rodat, proveïment i evacuació d'aigües i subministrament d'energia elèctrica, encara que la parcel·la no té connectats aquests serveis; té pavimentada la calçada en la part que dóna a l'avinguda de Betxí, la qual disposa d'enllumenat públic. No té voreres ni rastells. Es tracta d'una parcel·la rústica, dedicada a treballs agrícoles, enclavada en el medi urbà pel desenvolupament urbanístic del nucli que població.  
Parcel·la cadastral núm. 3734926.  
Número fix d'imputació: 47403405B.  
Superfície: 390,80 metres quadrats.  
Situació jurídica: propietat de ple dret, lliure d'ocupants, inquilins i masovers.  
Segon  
Aquest acord es publicarà en el Diari Oficial de la Generalitat Valenciana, a l?efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre l'acta prèvia, puguen formular per escrit davant l'Ajuntament d'Alfondeguilla al·legacions a l?efecte de corregir les possibles errades que s'hagen produït en enunciar els béns afectats per la urgent ocupació.  
València, 13 d'abril de 1992.  
El Conseller Secretari del Govern Valencià,  
EMERIT BONO I MARTINEZ